runetrust/blame-folketinget-dk huggingface dataset:
Søren Egge Rasmussen (EL), 2020-10-22:
I Enhedslisten er vi også bekymrede for vandmiljøet, og hvis vi kigger ud på den store opgave, der er, med at nedbringe kvælstofforureningen fra 55.000 t til 42.000 t i 2027, så har vi jo ikke brug for, at der kommer nye anlæg, som forurener mere, eller at man udvider nogle eksisterende havbrug, så de kommer til at forurene mere.
Bendt Bendtsen (KF), 2002-11-12:
Og til fru Anne Grete Holmsgaard: Jamen det er Energitilsynet, der træffer afgørelse i forhold til den nedskrevne genanskaffelsesværdi, og så må vi se på at håndtere, hvordan det ser ud, hvis der er kommuner, der begynder at foretage sig ting af kommunaløkonomisk karakter, som vi ikke herindefra finder er i orden.
Pia Kjærsgaard (DF), 2001-05-31:
er det trods alt så ikke bedre at komme ind i en beboelsescontainer, indtil man finder ud af, om man kan blive i det danske samfund, hvordan forholdene er, om man kan tildeles asyl, end at ligge i en grøft med en sæk over hovedet og blive truet i en eller anden ekstern eller intern krig? Hvis det virkelig forholder sig sådan, så synes jeg, det er ejendommeligt, at man ikke stiller sig tilfreds med de forhold, som vi er nødt til at tilbyde, idet vi får det store, store antal, og hvor vores asylcentre simpelt hen er ved at sprænges, fordi vi modtager alt, alt for mange. Man kan ganske enkelt ikke kapere det.
Charlotte Dyremose (KF), 2014-01-28:
Desuden skal jobcentrene arbejde for øget mobilitet på tværs af kommuner og regioner, så den ledige reelt står til rådighed for potentielle arbejdsgivere i hele landet. Vi har set fra Tårnby og Dragør kommuner, at det fint kan lade sig gøre at lave et jobcenter, der spænder over flere kommuner.
Ole Birk Olesen (LA), 2019-12-04:
Hvad er årsagen til, at skatteministeren erklærer sig positiv over for at afskaffe skøre og ulogiske afgifter, men end ikke vil overveje at gøre det alligevel, f.eks. ved så, hvis det er det, skatteministeren foretrækker, at hæve andre afgifter eller skatter, som ikke er skøre og ulogiske på samme måde?
Morten Dahlin (V), 2021-11-24:
Så ministeren vil ikke give en garanti for det i dag, og det vil sige, at vi reelt ikke ved, om politiets teknikere haft adgang til alle telefoner, og så kan man jo lægge til grund, at det har de ikke, for ellers kunne ministeren jo bare udstede en garanti i dag om, at alt materiale, alle enheder, der var relevante, var overdraget til kommissionen.
Christian Brix Møller (RV), 2002-02-27:
Jeg var så meget ked af en af begrundelserne, nemlig at vi jo heller ikke har forbudt folk at ryge, men man må da tænke på, at hvis man bliver syg af at ryge, er det en selvpåført sygdom. Her taler vi om, at det er ældre og især børn med astma, som bliver syge, og hvor nogle går hen og dør af det.
Ole Vagn Christensen (S), 2002-12-05:
Vi er faktisk i den situation, hvor man kan sige, at på den måde, det nu foreslås delt op, er det en naturlig opdeling, og beskæftigelsesministeren burde ligesom gå herop og sige: Vi kan selvfølgelig tilslutte os, at det deles, for det er en naturlig måde at få to forskellige forslag fjernet fra hinanden.
Sophie Hæstorp Andersen (S), 2003-01-28:
så vil fru Else Theill Sørensen ikke godt indrømme, at der altså er en forskel, og at en af grundene til, at vi ikke kender til patientskader på grund af bandagistbehandling, måske er, at de folk, der er blevet fejlbehandlet, kun har én vej at gå i dag, og det er via et civilt søgsmål, og det er jo alt andet lige en dyr affære for den enkelte borger og den enkelte patient?
Tobias Grotkjær Elmstrøm (M), 2024-04-23:
Men jeg er en mere optimistisk abe og mere positiv, på baggrund af at vi jo egentlig har set en positiv udvikling fra 2018 til 2023, hvor der er sket et fald på 42 pct. i antallet af børn med forældre i kontanthjælpssystemet.
Villy Søvndal (SF), 2003-11-26:
Den ene taler om børnefattigdom i Danmark; en anden taler om, hvordan det går socialpolitisk efter 2 år med en borgerlig regering; årsrapporten fra Rådet for Socialt Udsatte nævner de 65.000, der er blevet gjort fattigere på overførselsindkomster; og sidst en om sociale ydelser, også fra rådet, der peger på, at regeringen på 2 år ved handlinger, regeringen har foretaget, har placeret 30.000 mennesker under EU's officielle fattigdomsgrænse, som er sat til halvdelen af gennemsnitsindkomsten i et land.
Kim Behnke (FRI), 2000-04-13:
Når man tænker på, hvordan vi politisk i øjeblikket, hvordan myndigheder og socialmyndigheder råber hurra, når diskoteker osv. udfører dybt subjektive narkotester på unge og siger, jamen hvis det på en eller anden plasticstrimmel ser ud, som om du har indtaget narkotika, så kan du ikke komme ind på diskoteket, så er det da også en krænkelse af de pågældende.
Anne Paulin (S), 2025-09-09:
Jeg ville også bare udtrykke en lettelse over, at det så i hvert fald ikke virker, som om Dansk Folkeparti kommer til at få noget at sige på det her spørgsmål omkring klimaafgift, som er en ret vigtig aftale, og at I så er okay med, at det ikke er noget, som Dansk Folkeparti kommer til at få indflydelse på, hvis I så bare kan få noget andet til gengæld.
Peder Hvelplund (EL), 2024-12-10:
Synes ordføreren selv, at den gode tid, hr. Henrik Frandsen bevilgede sig selv sidste år, er blevet udnyttet fornuftigt til, at det så i år nu er lykkedes at finde en ny vederlagsstruktur, så man kunne se på, hvordan vederlaget for ministre også kunne være fremover?
Henning Hyllested (EL), 2012-04-10:
Enhedslisten betragter altså det her svar som udtryk for en erkendelse af, at kørsel for det offentlige skal foregå under ordnede forhold og i henhold til gældende kollektive overenskomst, således at virksomhederne ikke gives mulighed for at konkurrere på chaufførernes løn- og arbejdsforhold.
Peter Skaarup (DF), 1998-10-20:
Det er positivt, at vi er nået så langt, men der går stadig for lang tid, måske op til 3-4 måneder, inden der kan finde en sagsbehandling sted i ministeriet. Her kommer vi så ind på det problem, fru Anne Baastrup var oppe og fortælle om her fra talerstolen for lidt siden, og her har SF fat i noget af det rigtige efter Dansk Folkepartis opfattelse.
Anders Fogh Rasmussen (V), 2003-11-19:
Svaret på det spørgsmål har jeg givet gentagne gange allerede under debatten i Folketingssalen i går, nemlig at hvis regeringen har planer om større omlægninger af dagpengesystemet i den kommende valgperiode, vil det naturligvis blive meddelt til vælgerne inden valget, så man ved, hvor man står.
Carl Valentin (SF), 2017-10-26:
Der indføres bestemmelser om skibes påvirkning af havmiljøet, f.eks. skibes udtømning af olie og affald, regler om miljøberedskabet, dvs. bekæmpelse af olie- og kemikalieforurening af havet, ligesom lovforslaget også tydeliggør de forskellige myndigheders opgaver og ansvar i forhold til beskyttelse af havmiljøet ved Grønland.
Trine Torp (SF), 2021-04-22:
Men kan ordføreren se, at det faktisk kan komme til at påvirke det samarbejde og den mulighed for f.eks. at få ændret en anbringelse uden samtykke til en anbringelse med samtykke, fordi der opstår en konflikt mellem forældrene om et økonomisk spørgsmål, som er en utrolig lillebitte del af de samlede anbringelsesomkostninger, men som kan have meget stor og meget skadelig påvirkning af sagsforløbet og dermed også på roen og stabiliteten for barnet?
Bjarne Laustsen (S), 2017-04-05:
Som det ligger nu, har de nordjyske flypendlere ikke samme vilkår som resten af lønmodtagerne i landet, for dem har en borgerlig regering forringet, fordi man ville forsøge at hjælpe bornholmerne, men det er gået i skuddermudder, og derfor må man altså finde en løsning, så de her folk fortsat kan pendle.
Helge Adam Møller (KF), 2000-05-16:
Der er altså tilsyneladende en markant hårdere praksis i Den Europæiske Menneskerettighedsdomstol end i den danske Højesteret, og på baggrund af dette vil jeg godt spørge ministeren, om ministeren vil sørge for, at Folketinget og Folketingets Retsudvalg får alle de domme, der i de sidste par år er afsagt ved Den Europæiske Menneskerettighedsdomstol i denne type sager, så vi med egne øjne kan se, at retspraksis dér er markant anderledes end den danske Højesterets, selv om det er den samme konvention, man fortolker i henholdsvis den danske Højesteret og Menneskerettighedsdomstolen.
Morten Østergaard (RV), 2004-01-29:
Men er det så rimeligt at tolke den her fremsættelse sådan, at justitsministeren nu erkender, at den kriminalpræventive effekt af hårdere straffe, som i virkeligheden er symboliseret ved de her lange ventelister, er så begrænset, at det faktisk er nødvendigt med anderledes og mere målrettede tiltag, som der f.eks. er fremlagt her?
Karsten Hønge (SF), 2017-03-21:
Hvad er så ministerens holdning til, at vi her har at gøre med – synes jeg da selv – en spændende alliance mellem Børnerådet og formanden for Politiforbundet, der netop siger, at de ikke mener at have kompetencen hos politiet, og at de netop mener, den skal ligge hos Arbejdstilsynet.
Søren Søndergaard (EL), 2020-01-29:
Altså, pengene vil komme derfra, hvor Venstre altid tager pengene, nemlig fra den almindelige befolkning, hvorimod man sidste gang lod de rige slippe og få skattelettelser, da man fik penge tilbage fra EU gennem den skatterabat – så det behøver jeg ikke spørge om.
Peter Skaarup (DF), 1999-11-25:
Jeg kan læse op fra Berlingske Tidende, hvor der står, at foruden CD og SF er også De Konservative og Venstre, Dansk Folkeparti, selvfølgelig, og Frihed 2000 positive over for en udlændingekommission. Så siger man videre, at det springende punkt bliver, om der kan opnås enighed om et kommissorium.
Aki-Matilda Høegh-Dam (SIU), 2023-03-14:
Det betyder ikke, at vi mennesker er ligeglade med hinanden, så snart man ikke kommer fra samme land, men det betyder blot, at når jeg snakker om Qaanaaq eller Thule, som det nu engang blev kaldt, tænker jeg jo straks på min grandfætter Qillaq, min lærer Kassaaluk eller vores tidligere kollega Atu Marie Suersaq, før jeg tænker storpolitik.
Jeppe Bruus (S), 2016-05-19:
Og jeg skal ikke stå her fra talerstolen i parlamentet og forholde mig til, om det ene eller det andet er rigtigt eller forkert, og slet ikke fælde dom, men jeg kan jo konstatere, at man i Sverige har haft parallelle sager kørende, hvor 30 borgere er blevet idømt bøder for piratkørsel, som har ført til, at Uber for en uges tid siden trak deres app og deres tjeneste ud af Sverige.
Dennis Flydtkjær (DF), 2012-11-15:
Men det vigtige element, som jeg gerne vil spørge hr. Thomas Jensen til, er, at det faktisk er danske medarbejdere, der bliver ansat, modsat de initiativer, som regeringen sætter i gang, som skal holde hånden under beskæftigelsen – fremrykning af kæmpe anlægsinvesteringer osv. – hvor vi jo ser, at det er tyskere, polakker og andre østeuropæere, som får de her stillinger.
Poul Henrik Hedeboe (SF), 2004-11-18:
Skal vi helt overmandes af det, før vi tager fat på det her, eller er det ikke en meget legitim måde at gå ind i det på at sige: Der er simpelt hen nogle andre, der er gået foran, de har set problemet, og de har løst det – hvorfor ikke give muligheden i København, som også har problemet?
Dorte Bennedsen (S), 1999-04-13:
, Danmark forpligter sig til over for denne gruppe mennesker, og på den anden side de rettigheder og pligter, som flygtningene har i Danmark. I den debat, der har været ført det sidste halve års tid, er det tilsyneladende fra visse sider overset, at den overordnede og gennemgående reaktion hos de høringsberettigede var, at loven var udtryk for et stort fremskridt i behandlingen af flygtninge.
Carolina Magdalene Maier (ALT), 2017-02-09:
Det, der bliver udfordringen her, er jo, at når en forælder vil klage over en situation på sine børns vegne – det kan også være barnet selv, der klager – så vil skolen ikke have nogen mulighed for at håndtere indholdet i klagen på den måde, som de nu føler er fagligt bedst.
Søren Kolstrup (EL), 2001-02-22:
Er det sådan, at Venstre synes, at der fortsat skal gives grønt lys for, at vi udvider svineproduktionen f.eks. i alle de vestjyske kommuner, hvor man har overskredet tålegrænser, og at man dér skal fortsætte med en blind vækst i svinefarmene, blot de måske ligger en lille smule uden for landsbyerne?
Per Clausen (EL), 2007-09-11:
Så bare til allersidst vedrørende pensionisterne: I stedet for at pensionerne reguleres med de 0,8 pct., som lå i regeringens udspil, og som man selv skrev ville svare nogenlunde til det, de ville have fået, hvis man ikke havde ændret lovgivningen, reguleres de nu med 0,6 pct., og bundfradraget hæves med 1.000 kr.
Freddy Dam (V), 2003-11-11:
KL. 16.40 Jeg mener, det må lægges til grund, at skatteministeren ikke havde kendskab til nogen konkrete sager, og det er i øvrigt over for mig oplyst, at det er sådan, at skattemyndighederne faktisk mente, at reglerne var ganske udmærkede faktisk helt hen til den dag, hvor Ligningsrådet i august måned i år afgjorde sagen endeligt.
Mai Henriksen (KF), 2012-05-15:
Som konservativ tror jeg, at langt de fleste gerne vil være en del af arbejdsfællesskabet og gerne vil bidrage, men jeg må også insistere på, at det ikke kun er nok, at der er en moralsk gevinst, for der skal også være en økonomisk gevinst ved at være på arbejdsmarkedet frem for at være på offentlig forsørgelse.
Morten Homann (SF), 2007-10-23:
Sagen er jo, som det har været nævnt mange gange i debatten, og som det er kommet frem i svaret fra skatteministeren - hr. John Dyrby Paulsen har også dokumenteret det flere gange - at de lavestlønnede får mindre ud af regeringens forslag, end vi har nedsat arbejdsmarkedsbidraget med, mens de højtlønnede får en større gevinst ud af regeringens og Dansk Folkepartis forslag, end man ville få ved at sænke arbejdsmarkedsbidraget.
Nikoline Erbs Hillers-Bendtsen (ALT), 2023-10-26:
Når man begår en forbrydelse, skal man selvfølgelig have en retfærdig straf, men det er også vigtigt, at vi sikrer, at de kommer ud på den anden side i samfundet og bidrager til samfundet og bliver en del af samfundet og ikke begår mere kriminalitet.
Peter Hummelgaard (S), 2023-10-25:
Derfor synes jeg, at det i hvert fald er vigtigt, at vi for det første skal undersøge, hvad der ligger underneden, forskellene, og for det andet skal vi også være meget varsomme med at træffe forhastede beslutninger om, at vi skal ændre i mulighederne for at varetægtsfængsle.
Pia Olsen Dyhr (SF), 2015-05-12:
Det gælder ikke kun dem, der er i dagpengesystemet og har mistet deres arbejde, men også nogle af dem, der er uden for dagpengesystemet, altså dem, der faktisk i dag er i arbejde, men som føler sig utrygge og ikke ved, om der er et sikkerhedsnet, der griber dem, og derfor ikke tør skifte arbejde og være lige så mobile eller bruge penge.
Helle Bonnesen (KF), 2024-05-29:
Hvis ordføreren er så tilfreds med det niveau, som blev leveret dengang, og man så skal overføre det til de 11 mia. kr., der er i det nyopfundne råderum, så vil det jo betyde, at man vil være tilfreds med omkring 1 mia. kr., måske godt 1 mia. kr., tilbage til borgerne i skattelettelser, tilbage til de familier, som har brug for dem.
Pernille Skipper (EL), 2013-02-26:
Jeg vil godt spørge hr. Jeppe Mikkelsen om en konkret sag – hr. Jeppe Mikkelsen kan sikkert ikke se det deroppefra, men jeg tror, han er blevet præsenteret for den før – hvor den tidligere beskæftigelsesminister Claus Hjort Frederiksen skrev til Arbejdsmarkedsstyrelsen og bad dem om at finde nogle tal, der kunne vende debatten i en sag.
René Skau Björnsson (S), 2006-11-24:
Den model, der lægges op til for oprettelse af friplejeboliger, vil betyde, at systemet vil komme til at fungere adskilt fra den øvrige ældreomsorg, hvilket på mange måder må betragtes som både uheldigt og uklogt i en tid, hvor der udøves mange bestræbelser på at opnå sammenhæng mellem de mange forskellige initiativer inden for tilbuddene til ældre.
Lars Barfoed (KF), 2007-05-15:
Tværtimod tror jeg, at man flere steder vil kunne se stor bekymring for vores konkurrencedygtighed på længere sigt på grund af det høje skattetryk, der simpelt hen forhindrer virksomhederne i at få udenlandsk, kvalificeret arbejdskraft til at arbejde i Danmark, fordi man kan tjene mange flere penge andre steder.
Sophie Hæstorp Andersen (S), 2010-01-21:
Det er i den forbindelse tankevækkende, at det er en region, Region Syddanmark, der har igangsat en demokratisk proces, har sat en høringsproces i gang og nu bliver underkendt af embedsmænd på højere niveau, efter at denne demokratiske proces faktisk var blevet godkendt af Sundhedsstyrelsen.
Lene Espersen (KF), 2014-05-15:
Det er noget, vi må prøve at arbejde med under udvalgsbehandlingen uden at gå på kompromis med det, der også er vigtigt med eux'en, nemlig at sørge for, at det er en uddannelse, som kan blive udbudt rigtig mange steder, så det er et alternativ for de unge.
Bertel Haarder (V), 2010-11-19:
Sundhedsstyrelsen har derfor – med svarfrist januar 2011 – anmodet alle regioner om en kortfattet redegørelse, hvor regionerne skal beskrive det nuværende tilbud, herunder fødselsforberedelse, jordemoder under fødslen, barselstilbud samt på hvilke punkter fødestederne muligvis ikke lever op til anbefalingerne for svangreomsorgen.
Mads Fuglede (V), 2018-02-23:
Det er aldrig rimeligt ikke at betale sin gæld, og derfor skal vi selvfølgelig arbejde for at lave et system, hvor vi med bilaterale aftaler og det system, der er på området, forsøger at udvide det, så vi kan få inddrevet den her gæld, sådan at den gæld, som danskere skal svare, svares, og så udenlandske statsborgere, der kommer til Danmark og får offentlige ydelser i Danmark, som su er, også svarer deres gæld.
Pernille Blach Hansen (S), 2002-01-10:
Og er det sande svar på det spørgsmål, fru Anne Grete Holmsgaard stillede lige før, ikke, at grunden til, at man ikke kalder det et sektorforskningsinstitut, selv om instituttet skal drive selvstændig forskning inden for en sektor, er, at så skulle man have afholdt en høring, og så skulle man have ansat folk på helt bestemte måder for netop at sikre kvaliteten, og det vil man ikke.
Simon Emil Ammitzbøll (LA), 2014-03-13:
Det var indtil flere spørgsmål, så man kan jo starte med både et ja og et nej, forstået på den måde, at nej, det vil jeg ikke anerkende; jeg synes faktisk, at Enhedslistens ordfører redegjorde rigtig fint for, at der også er andre ting, der er foretaget næsten tidsmæssigt samtidig, der gør, at man ikke bare kan sige, at det hele skyldes 4-årsreglen – som den ene ting.
Kristian Thulesen Dahl (DF), 2013-06-04:
Det har jo været fremme i debatten på forskellig vis, at her har vi at gøre med en sag, som med stor sandsynlighed ikke var blevet afdækket, som den er blevet afdækket, hvis de nye regler havde været gældende, med den konklusion, at der altså nu er en skattekommission, der sidder og vurderer sagen.
Ole Stavad (S), 2003-05-23:
Måtte jeg sige til hr. Lars Barfoed med hensyn til 2010-målsætningen, at det er muligt, at hr. Lars Barfoed ikke mener, at regeringen har opgivet den, men det, vi i hvert fald kan konstatere med sikkerhed, og det kan dokumenteres, er, at regeringen ikke efterlever den, at man ikke følger den op.
Villy Søvndal (SF), 1999-04-21:
Situationen er værre end nogen sinde på den måde, at halvdelen af den kosovaalbanske befolkning er drevet ud og den anden halvdel er flygtninge i et område uden nogen type af beskyttelse, fordi OECD-repræsentanterne er ude, UNHCR's folk, altså FN's folk, er ude.
Rasmus Stoklund (S), 2020-12-17:
Og på trods af, at Nye Borgerliges beslutningsforslag på mange måder virker ret og rimeligt, så har vi jo den udfordring, som ministeren også lige har redegjort for, at det på nogle strækninger kolliderer med vores internationale forpligtelser, hvilket jeg er med på ofte lyder som en dårlig undskyldning, men som jeg ikke desto mindre også mener ikke er helt uden fordel for et lilleputland som Danmark i en stor verden med mange meget mere magtfulde nationer.
Poul Erik Christensen (RV), 2007-10-23:
Jeg vil foreslå hr. Kim Andersen, at han ikke graver sig for langt ned i mulden, men tænker på, at der kommer en dag efter denne, som formodentlig vil betyde, at der skal laves en skattereform, der er væsentlig bedre, mere langtrækkende end det, der har kunnet opnås med stemmerne fra Dansk Folkeparti.
Karen J. Klint (S), 2010-05-04:
Nu er vi gået i gang med anden runde, hvor det er 12 mio. kr. om året, og vi vil gerne have, at vi så evaluerer de ansøgninger og de initiativer, der er, når vi går i gang med satsforhandlingerne igen til efteråret, så vi på erfaringsmæssigt grundlag kan sige, hvad det så er, vi får sat i gang, om det rammer den kapacitet, der er, om vi skyder over målet, eller om vi skyder under målet, og hvilke erfaringer der i det hele taget er.
Hans Andersen (V), 2024-05-07:
Tilsvarende giver lovforslaget en mere retvisende beskatning, da der nu kan rettes op på en systemteknisk udfordring, som ellers gjorde, at de foreløbige 2022- og 2023-vurderinger, som er blevet ændret af den ene eller den anden grund, blev undtaget fra indeksering.
Mogens Jensen (S), 2010-06-03:
Jeg må sige, at hvis man ønsker at sikre en kirke i Danmark, der baserer sig på folket, og det vil sige på kirkens medlemmer, så skulle man da også kunne vise den tillid over for kirkens medlemmer, når de vælger et menighedsråd og i øvrigt en præst, at de selv overlades den beslutning.
Martin Lidegaard (RV), 2012-11-29:
Men når det medtages, at vi nu i de næste 25 år bliver 3 milliarder flere middelklasseborgere på kloden, så vil efterspørgslen blive så stor, at presset på fossile brændstoffer alt andet lige vil gøre det, som i hvert fald alle fremskrivninger siger, at priserne på dem vil stige, hvorimod priserne på vedvarende energi som den anden ting vil falde igen.
Ole Sohn (SF), 2001-12-12:
Vi har så foreslået - også fordi vi skal tage ansvar for økonomien - at man giver en mulighed for, at de 13 uger, som er et retskrav på børnepasningsorlov, kan »veksles«, forstået på den måde, at man kan tage de 13 uger til 60 pct., men hvis man ikke har råd til det, kan man presse det sammen, så man siger, at man i stedet får 7 uger på fulde dagpenge, altså en harmonikamodel.
Tove Videbæk (KRF), 2001-05-22:
Else Marie Bukdahl siger om alliancen mellem erhverv og kultur, at siden hulemalerierne har der været en tradition for, at kunsten har haft en meget væsentlig funktion i det offentlige rum, og det er vigtigt at finde frem til nye kunstneriske strategier og områder at arbejde inden for, men det skal selvfølgelig være på kunstens egne betingelser, og det er jeg helt enig med hende i.
Margrete Auken (SF), 2004-01-15:
Ikke alene står trafikministeren her og lader som om, han ikke ved, at man på sit kontor kan høre debatter fra talerstolen, men straks skal sige ud til hele den danske offentlighed, at der er en, der udtaler sig på baggrund af noget, vedkommende ikke har hørt, selv om han er fuldstændig klar over, at grunden til, at hr. Jacob Buksti kommer spænende, selvfølgelig er, fordi han har hørt det.
Ole Birk Olesen (LA), 2013-11-01:
Jeg bemærkede en ny åbning, som jeg ikke har hørt tidligere, fra Venstre, idet hr. Jan E. Jørgensen siger: Der er ingen grund til at tro, at der vil ske noget med grundskylden, før der kommer en ny regering, og mens vi venter på en ny regering, kan vi så opfordre kommunerne til at gøre det.
Dina Raabjerg (KF), 2025-10-31:
Vi kan have to mennesker, som har begået den samme forbrydelse, hvor vi hos den ene anerkender, at det menneske har en psykisk sygdom, og vi derfor ikke sætter det menneske i fængsel sammen med de andre, der har begået samme type forbrydelse, men dem giver vi en behandlingsdom.
Mogens Jensen (S), 2011-05-17:
I 2010 har han særlig arbejdet med forholdene for udsatte grupper som romaer, flygtninge, seksuelle minoriteter, ligesom han i 2011 har haft særligt fokus på mediefriheden rundtomkring i Europa med udgangspunkt i bl.a. Ungarns vedtagelse af en særdeles problematisk og udemokratisk medielov.
Line Barfod (EL), 2002-01-31:
Vi håber, at regeringen vil tage sig tid til at læse anbefalingerne fra Politikommissionen og se på, om man ikke via de anbefalinger kunne være med til at udnytte ressourcerne hos politiet bedre, inden man bare afviser dem, og at man på den måde får en bedre ressourceanvendelse hos politiet i stedet for bare hele tiden at bevilge nye ressourcer til de samme formål.